PIECES JUSTIFICATIVES. 75 



très dont cy-dessus a esté touché, il est vray que mondit seigneur de Bretaigne, qui lous- 

 jours a eu desplaisir et a de la perdition du royaulme , et que en main estrange deust 

 cheoir, en attendant savoir de l'intention de mondit seigneur de Bourgogne, selon laquelle 

 en le parly et chemin qu'il tendra se voldroit conformer, actendu les amours et alyances 

 qui sont entre eulx, a tousjours délayé et dissimulé, au plus qu'il a peu, avecques lesditz 

 Angloiz. 



Item, mais pour déclerer aucunement de la maie voulenté qu'ilz ont, nonobstant quel- 

 conques trêves et abstinences que mondit seigneur de Bretaigne ait eu avec eulx, tousjours 

 à tout leur povoir, sous umbre de celles abstinences ont porté le plus de dommage qu'ilz 

 ont peu au pays de mondit seigneur et plus durant celui temps de abstinence que autre, 

 pour ce que ausdites abstinences le pays se attendoit, et ainsi monstroicnt-ilz, ainsi que 

 la lettre dudit Suflblk porte , qu'ilz prendraient abstinence avec mondit seigneur de Bre- 

 taigne, en attendant venir à la conclusion d'eulx pourpensée à rencontre dudit monsei- 

 gneur de Bourgogne. 



Item, mais en déclairant plus oultre la mauvaise volenté qu'ilz ont vers mondit sei- 

 gneur de Bretaigne, frère, ami, consanguin et alyé de mondit seigneur de Bourgogne de 

 leur mauvaistié, ne povoient retarder la mauvaise intention et volenté qu'ilz ont, ainsi que 

 dessus a esté touchié, par les courses, entreprises et dommages qu'ilz ont fait, soubz 

 umbre desdites abstinences, comme dit est. 



Item , et plus de dommage y eusscnt-ilz fait , se mondit seigneur ny cust pourveu de 

 mettre gens d'armes ès-frontières de son pays nonobstant avoir abstinences à eulx, et ainsi 

 puet l'on bien savoir que l'intention desditz Angloiz est telle comme les lettres dudit Suf- 

 folk le portent. 



Item, mais encoires plus mondit seigneur de Bretaigne leur a offert, ainsi que autres- 

 fois a fait savoir à mondit seigneur de Bourgogne s certaines offres , en entretenant tousjours 

 le fait de mondit seigneur de Bourgogne, sans en départir de luy ne du chemin qu'il teneist; 

 mais oneques ne les ont volu recevoir, se purement et simplement, et dès maintenant, mon- 

 dit seigneur de Bretaigne ne vouleyst se joindre à eulx et contre quelconque personne 

 q uiporloit fert mondit seigneur de Bourgogne ou autre. 



Item, mais mondit seigneur de Bretaigne n'a pas volu ce accepter, et à bon droit, et 

 aussi ne feist-il pas son devoir vers mondit seigneur de Bourgogne; et, pour faire des 

 courses en son pays, ont eu ymagination de à ce le contraindre. Et, pour ce qu'ilz ont veu 

 que pour ce ne povoient, et que, la mercy Notre-Seigneur, mondit seigneur de Bretaigne 

 y a résisté, ont advisé une autre voye d'envoyer lettres gracieuses devers luy, et saufeonduit 

 pour son chancellier, ou autres gens de quelque estât qu'il voulsist envoyer à Paris devers 

 eulx, pour traictier et appoinctier en abstinences ou autrement. 



Item, et que mondit seigneur a dissimulé avecques leur message, attendu ce qu'il a 

 secu de leur mauvaise intention qu'ilz ont vers mondit seigneur de Bourgogne, et luy, 

 comme cy-dessus a esté touchié, en attendant savoir de l'intention mondit seigneur de 

 Bourgogne ; car, selon ce qu'il luy fera savoir à se départir de tout des Angloiz ou autre- 

 meiil, ainsi le fera, en suivant le chemin qu'il tendra. 



